Համատեղ հռչակագրում կողմերն իրենց հետաքրքրությունն ամրագրեցին աշխուժացնել համագործակցությունը վերանայված բազմակողմանի հարթակում, որն իր հերթին էլ ավելի կնպաստի Արևելյան գործընկերության քաղաքական նպատակների իրականացմանը: Մինչ 2020թ. 20 առանցքային արդյունքներն ընկալվում են որպես աշխատանքային գործիք, որը մշակված է շահագրգիռ բոլոր կողմերի մասնակցությամբ՝ համապարփակ և համակարգված մեխանիզմներով արդյունքների նվաճման գործընթացը մշտադիտարկելու համար, ապահովելով ընդհանուր սեփականության, համատեղ հանձնառության և երկկողմ գերակայությունների փոխլրացման պայմանը: